**POETA VATES**

*Marin.mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poetului e dor de-o grea singurătate

Singurătatea lui nu-i e de-ajuns

El caută în lume o cetate

Acolo unde nimeni n-a pătruns.

El e orbit de veghea lui străină

Pe el nu rana lui îl doare

Ci aura tăcerii care-o să rămână

Pustietăților fără de soare.

Un gând pribeag îl poartă pe meleaguri

De nici un om vreodată preumblate

El strânge roua zorilor în faguri

Pentru această grea singurătate.

Nu a ajuns, de lumea lui i-e dor

De singurătatea fără de ieșire

Acolo unde îngerul în zbor

Doar aerul din cer o să respire.

Poetului i-e dor de-o grea singurătate

Singuratatea noastră-ntre lumine

Dar n-a ajuns pân’ la cetate

Zilele vieții lui sunt prea puține.

De-aceea lasă-n urma lui doar flori

Șiraguri de dureri sentimentale

Ei se hrănește numai cu erori

Și cu tristeți și arderi ireale.

Cumplit e ceasul care la un semn

A mai rămas să îi destrame gândul

El strecurase-n candeli untdelemn

Să lumineze în curând pământul.